pythainlp/thai-wiki-dataset-v3 huggingface dataset:
ชาติชาย ณ เชียงใหม่

ศาสตราจารย์ ชาติชาย ณ เชียงใหม่  กรรมการสภามหาวิทยาลัยราชภัฏเชียงราย นายกสภามหาวิทยาลัยราชภัฏบ้านสมเด็จเจ้าพระยา ประธานมูลนิธิทายาทเจ้านายฝ่ายเหนือ กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) สมาชิกสภาปฏิรูปแห่งชาติ คณะทำงานรัฐมนตรีช่วยว่าการกระทรวงมหาดไทยที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 
อดีตรองอธิการบดีสถาบันบัณฑิตพัฒนบริหารศาสตร์ และเป็นอดีตผู้อำนวยการสถาบันส่งเสริมการบริหารกิจการบ้านเมืองที่ดี หน่วยบริการรูปแบบพิเศษในสังกัดสำนักงานคณะกรรมการพัฒนาระบบราชการ
== ประวัติ ==
ชาติชาย ณ เชียงใหม่ เป็นบุตรของเจ้าโสภณ ณ เชียงใหม่ ผู้เป็นหลานของเจ้าราชภาคินัย (สิงห์โต ณ เชียงใหม่) สำเร็จการศึกษาชั้นมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีสาขารัฐศาสตร์ จากมหาวิทยาลัยเชียงใหม่ พ.ศ. 2517 ระดับปริญญาโท รัฐศาสตร์มหาบัณฑิต (การปกครอง) จากจุฬาลงกรณ์มหาวิทยาลัย พ.ศ. 2519 และปริญญาโท-ปริญญาเอกทางด้านรัฐศาสตร์ จากมหาวิทยาลัยวิสคอนซิน แมดิสัน พ.ศ. 2522 และ พ.ศ. 2526 ตามลำดับ
== การทำงาน ==
ชาติชาย ณ เชียงใหม่ เป็นอาจารย์ประจำสังกัดสถาบันบัณฑิตพัฒนบริหารศาสตร์ เคยดำรงตำแหน่งรองอธิการบดีสถาบันบัณฑิตพัฒนบริหารศาสตร์ และเป็นศาสตราจารย์สาขารัฐประศาสนศาสตร์ และเคยได้รับแต่งตั้งเป็นกรรมการชุดสำคัญในส่วนราชการหลายแห่ง อาทิ เป็นกรรมการศูนย์คุณธรรม (องค์การมหาชน) เป็นผู้อำนวยการสถาบันส่งเสริมการบริหารกิจการบ้านเมืองที่ดี (17 มกราคม 2549 - 30 กันยายน 2552)
ชาติชาย ณ เชียงใหม่ เป็นนักวิชาการที่มีผลงานวิจัยและบทความวิชาการจำนวนมาก เคยได้รับรางวัลผลงานวิจัยดีเด่นแห่งชาติ ประจำปี 2532 จากสำนักงานคณะกรรมการวิจัยแห่งชาติ
หลังรัฐประหารในประเทศไทย พ.ศ. 2557 เขาได้รับแต่งตั้ง เป็น ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560  กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) สมาชิกสภาปฏิรูปแห่งชาติ คณะทำงานรัฐมนตรีช่วยว่าการกระทรวงมหาดไทย (นายสุธี มากบุญ)
== เครื่องราชอิสริยาภรณ์ ==
== ลำดับสาแหรก ==
== อ้างอิง ==
บุคคลจากจังหวัดเชียงใหม่
สกุล ณ เชียงใหม่
ศาสตราจารย์
ข้าราชการพลเรือนชาวไทย
อาจารย์คณะรัฐศาสตร์
บุคคลจากโรงเรียนมงฟอร์ตวิทยาลัย
บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
นิสิตเก่าคณะรัฐศาสตร์ จุฬาลงกรณ์มหาวิทยาลัย
บุคคลจากมหาวิทยาลัยวิสคอนซิน แมดิสัน
บุคคลจากคณะพัฒนาทรัพยากรมนุษย์ สถาบันบัณฑิตพัฒนบริหารศาสตร์
สมาชิกสภาปฏิรูปแห่งชาติ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.ภ.
ผู้ได้รับเหรียญจักรพรรดิมาลา
สนามบินเลิงนกทา

สนามบินเลิงนกทา (Loeng Nok Tha Airport) ตั้งอยู่ที่ทางหลวงแผ่นดินหมายเลข 212 (ถนนชยางกูร) พื้นที่ตำบลโคกสำราญ อำเภอเลิงนกทา จังหวัดยโสธร มีพื้นที่กว่า 5,700 ไร่ ทั้งนี้ โดยกองทัพบกได้สงวนไว้ใช้ในราชการ 640 ไร่เศษ มีความยาวรันเวย์ตามสถานที่เดิม 1,500 เมตร หากจะขยายความกว้างของรันเวย์เป็น 300 เมตร จะล้ำเข้าไปในเขตเช่าที่ของประชาชน 19 ราย พื้นที่ประมาณ 187 ไร่ และหากมีการขยายทางยาวของรันเวย์ขึ้นไปทางทิศเหนืออีก 1,000 เมตร เป็นระยะทางยาว 2,500 เมตร จะล้ำเข้าไปในเขตเช่าที่ของราชพัสดุอีก 14 ราย พื้นที่ประมาณ 120 ไร่เศษ เมื่อสนามบินมีทางยาวของรันเวย์ 2,500 เมตร ความกว้าง 300 เมตร จะล้ำเข้าไปในพื้นที่เช่าของราชพัสดุจำนวน 33 ราย พื้นที่ประมาณ 307 ไร่ หากรัฐบาลต้องการจะใช้พื้นที่พัฒนาเป็นสนามบินพาณิชย์สามารถดำเนินการได้ทันที
== ประวัติการก่อสร้าง ==
สนามบินเลิงนกทา สร้างขึ้นโดยทหารสหรัฐอเมริการ่วมกับพันธมิตรอังกฤษ , ออสเตรเลีย และนิวซีแลนด์ ในสมัยสงครามเวียดนาม เริ่มก่อสร้างในเดือนพฤศจิกายน 2506 ใช้เวลา 3 ปี จึงดำเนินการแล้วเสร็จ เดิมชื่อสนาม Crown Airfield รันเวย์เป็นพื้นคอนกรีตยาว 1,530 เมตร มีหัวท้ายเป็นแอสฟัลต์ด้านละ 150 เมตร  ความกว้างของรันเวย์ 40 เมตร ว่ากันว่า สมัยสงครามเวียดนาม สหรัฐได้สร้างสนามบินสำรองเอาไว้หลายแห่ง ทั้งในไทยและลาว เพื่อให้เครื่องบินที่ถูกยิงขัดข้อง ได้ลงจอดในสนามบินที่ใกล้ที่สุด และใช้ประโยชน์ในการลำเลียงยุทธภัณฑ์สงคราม ไม่ไกลจากสนามบินโคกตลาด ก็มีการสร้างฐานเรดาร์ขึ้นบนยอดภูหมู ซึ่งวันนี้แปรสภาพเป็น "วนอุทยานภูหมู" อยู่ในพื้นที่ อ.นิคมคำสร้อย จ.มุกดาหาร 50 กว่าปีที่แล้ว ในพื้นที่รอยต่อ 3 จังหวัด (ยโสธร-อำนาจเจริญ-มุกดาหาร) เป็นพื้นที่สีแดง มีการเคลื่อนไหวของพลพรรคทหารปลดแอกฯ ซึ่งได้รับการสนับสนุนจากลาว (แนวลาวอิสระ) เวียดนาม และจีน ช่วงปี 2500-2508 สมาชิกพรรคคอมมิวนิสต์แห่งประเทศไทย (พคท.) ได้มาขยายงานมวลชน โดยยึดเอาหมู่บ้านสองข้างทางสายชยางกูร นับจากบ้านนาไร่ใหญ่ เขตอำนาจเจริญ ขึ้นไปทางเขตเลิงนกทา โดยใช้เงื่อนไขความยากจน และการเข้ามาสร้างสนามบินลับที่บ้านโคกตลาด เป็นเนื้อหาในการปลุกระดมชาวนาอีสานให้เห็นถึงการเข้ามารุกรานของจักรพรรดินิยมอเมริกา สนามบินลับ และฐานเรดาร์บนภูหมู เป็นรูปธรรมที่นักเคลื่อนไหวใต้ดินหยิบยกขึ้นมาอธิบายถึงสภาพความเป็น "กึ่งเมืองขึ้น" (เมืองขึ้นของสหรัฐ) ตามทฤษฎีของชาว พคท.สมัยโน้น ปลายปี 2508 สมาชิก พคท.ในแถวถิ่นอำนาจเจริญ-เลิงนกทา จึงประกาศจัดตั้งกองกำลังติดอาวุธหน่วยแรก โดยใช้ชื่อ "พลพรรคประชาชนไทยต่อต้านอเมริกา" (พล.ปตอ.) ซึ่งสี่ปีต่อมา ได้มีการเปลี่ยนชื่อ พล.ปตอ. เป็นกองทัพปลดแอกประชาชนฯ หรือ "ทปท."
== อนาคตในการพัฒนา ==
หากมีการพัฒนาสนามบินเลิงนกทา โดยกรมการบินพลเรือน ยกขึ้นเป็นท่าอากาศยานเลิงนกทาแล้ว จะสามารถช่วยให้จังหวัดยโสธร จังหวัดอำนาจเจริญ อำเภอนิคมคำสร้อย จังหวัดมุกดาหาร อำเภอหนองพอก จังหวัดร้อยเอ็ด และอำเภอเขมราฐ อำเภอนาตาล อำเภอกุดข้าวปุ้น อำเภอโพธิ์ไทร จังหวัดอุบลราชธานี สามารถได้รับผลประโยชน์อย่างสูงสุดจากท่าอากาศยานแห่งนี้ได้อย่างมีประสิทธิภาพ และคุ้มค่าในการลงทุน
ระยะทางมาสนามบินเลิงนกทา มีดังนี้
* จังหวัดอำนาจเจริญ    29    กิโลเมตร
* จังหวัดมุกดาหาร       50    กิโลเมตร
* อำเภอหนองพอก      51    กิโลเมตร
* จังหวัดยโสธร           80    กิโลเมตร
* อำเภอกุดข้าวปุ้น       83    กิโลเมตร
* อำเภอเขมราฐ          97    กิโลเมตร
* อำเภอนาตาล           117  กิโลเมตร
* อำเภอโพธิ์ไทร         119  กิโลเมตร
== อ้างอิง ==
เลิงนกทา
โครงสร้างพื้นฐานด้านการขนส่งในจังหวัดยโสธร
สิ่งก่อสร้างในอำเภอเลิงนกทา
คลองบางเชือกหนัง

คลองบางเชือกหนัง เป็นคลองในกรุงเทพมหานคร ผ่านเขตภาษีเจริญและเขตบางแค มีจุดเริ่มต้นอยู่จากวัดเกาะ ไปสิ้นสุดที่คลองทวีวัฒนา คลองมีความยาว 12 กิโลเมตร ความกว้างเฉลี่ยประมาณ 8–15 เมตร ระดับท้องคลองความลึกเฉลี่ย 2 เมตร คลองสายนี้อยู่ในการดูแลของสำนักการระบายน้ำกรุงเทพ
==ประวัติ==
คำว่าบางเชือกหนัง บ้างว่า แต่เดิมชาวบ้านนิยมใช้เชือกที่ทำจากหนังวัวหนังควาย ขณะที่สุจิตต์ วงษ์เทศ ระบุว่ามาจากภาษาเขมรว่า บางฉนัง (ឆ្នាំង) หมายถึง "บางหม้อ" หรือ "บางปั้นหม้อ"
ในอดีตคลองนี้น่าจะเป็นคลองธรรมชาติที่แยกย่อยมาจากแม่น้ำเจ้าพระยาเดิม (คลองบางกอกใหญ่ในปัจจุบัน) เนื่องจากคลองมีลักษณะคดเคี้ยวไปมาในช่วงต้นคลอง คลองบางเชือกหนังปรากฏชื่ออยู่ใน กำสรวลสมุทร ในชื่อชุมชนบางฉนัง น่าเชื่อว่าชุมชนนี้มีอาชีพปั้นหม้อขาย
ในสมัยพระบาทสมเด็จพระจุลจอมเกล้าเจ้าอยู่หัว ชาวจีนมาตั้งถิ่นฐานริมสองฝั่งคลองบางเชือกหนังตอนกลาง อพยพเข้ามาตั้งถิ่นฐานเมื่อใดไม่ทราบแน่ชัด แต่ในสมัยรัชกาลที่ 5 ปรากฏคริสตชนจีนกลุ่มหนึ่ง ซึ่งส่วนใหญ่มีอาชีพทำสวน ปลูกหมาก พลู มะพร้าว ฯลฯ และค้าขาย ได้รวมกลุ่มกันและสร้างโรงสวดเล็ก ๆ ชื่อว่า วัดพระตรีเอกานุภาพ
ปัจจุบันคลองบางเชือกหนังมีการเดินทางท่องเที่ยวทางน้ำ โดยเฉพาะในวันหยุด จะมีเรือให้บริการและเชื่อมไปยังคลองลัดมะยมได้
==การใช้ที่ดินริมน้ำ==
การใช้ที่ดินริมน้ำในปัจจุบันสามารถแบ่งได้เป็น การใช้ที่ดินเพื่ออยู่อาศัย การใช้ที่ดินเกษตรกรรม การใช้ที่ดินเพื่อการศึกษาและศาสนสถาน และการใช้ที่ดินเพื่อสันทนาการ พักผ่อนหย่อนใจ
จำนวนบ้านเรือนของประชาชนที่อยู่อาศัยอยู่ริมคลองมีทั้งสิ้น 187 ครัวเรือน ในช่วงต้นคลองที่ต่อเนื่องจากคลองมอญมีประชาชนอยู่อาศัยอย่างต่อเนื่อง เช่น บริเวณวัดปากน้ำฝั่งเหนือและวัดปากน้ำฝั่งใต้ไปจนถึงวัดพิกุล ถัดจากนั้นประชาชนอยู่อาศัยค่อนข้างเบาบาง ผู้ที่อยู่อาศัยริมคลองสืบเชื้อสายและการถือครองที่ดินจากบรรพบุรุษที่ประกอบอาชีพทำสวน ส่วนการประกอบอาชีพการทำสวนแม้จะน้อยลง แต่ก็ยังเห็นบ้าง ในอดีตพบว่ามีการปลูกขนุน ส้ม มะพร้าว มะม่วง หมาก พลู เป็นต้น ปัจจุบันชาวสวนส่วนใหญ่ปลูกกล้วยไม้ สวนผักและไม้ตัดดอก เช่น เตย ซ่อนกลิ่น กระดังงา ผักบุ้ง คะน้า และเป็นต้น
วัดที่ตั้งอยู่ริมคลอง ได้แก่ วัดเกาะ วัดทองบางเชือกหนัง วัดกำแพง วัดพิกุล วัดตะล่อมและวัดมะพร้าวเตี้ย ในที่ธรณีสงฆ์ของแต่ละวัดมีโรงเรียน
== อ้างอิง ==
บางเชือกหนัง
บางเชือกหนัง
โบราณสถานในกรุงเทพมหานคร
ไสว ไสวแสนยากร

พลเอก พลตำรวจเอก ไสว ไสวแสนยากร (8 พฤษภาคม พ.ศ. 2447 – 1 กรกฎาคม พ.ศ. 2523) อดีตอธิบดีกรมตำรวจ, อดีตผู้ว่าการรถไฟแห่งประเทศไทย, อดีตผู้ช่วยผู้บัญชาการทหารบก, อดีตแม่ทัพภาคที่ 2 และอดีตจเรทหารสื่อสาร
== ประวัติ ==
พลเอก ไสว ไสวแสนยากร เกิดเมื่อวันที่ 8 พฤษภาคม พ.ศ. 2447 มีนามเดิมว่าเจ้าศรีไสว อุ่นคำ เป็นโอรสของเจ้าศรีสญชัย บิดาเป็นพระราชโอรสในพระเจ้ามหินทรเทพนิภาธร หรือ เจ้าอุ่นคำ และเป็นพระราชอนุชาในพระเจ้าสักรินทรฤทธิ์ หรือ เจ้าคำสุก (พระราชบิดาของพระเจ้าศรีสว่างวงศ์) มีพี่น้องร่วมพระบิดา ได้แก่ เจ้าศรีสวัสดิ์ มหินทรเทพ (เข้ารับราชการในไทยเป็น ขุนศรีสวัสดิ์), เจ้าศรีแสวง, เจ้าสุดสงวน (ญ.), เจ้าคำผิว (ญ.) และเจ้าสวาท
ครั้นอยู่ในไทยท่านใช้ชื่อในเอกสารว่า ไสว อุ่นคำ แล้วรับราชการเป็น ขุนไสวแสนยากร ก่อนเปลี่ยนนามสกุลเป็น ไสวแสนยากร ตามราชทินนาม
พลเอก ไสวถึงแก่อนิจกรรมเมื่อวันที่ 1 กรกฎาคม พ.ศ. 2523 สิริอายุ 76 ปี
== การทำงาน ยศ และบรรดาศักดิ์ ==
30 ธันวาคม พ.ศ. 2465 - ร้อยตรี
1 เมษายน พ.ศ. 2481 - พันตรี
1 ตุลาคม พ.ศ. 2483 - ปลัดจังหวัดหนองคาย
1 กรกฎาคม พ.ศ. 2487 - พันเอก
- รองจเรทหารบก
1 มกราคม พ.ศ. 2491 - พลตรี
30 ธันวาคม พ.ศ. 2491 - จเรทหารสื่อสาร
11 กันยายน พ.ศ. 2494 - รักษาราชการในตำแหน่งแม่ทัพภาคที่ 2 และ ผู้บัญชาการภาคทหารบกที่ 2
1 มกราคม พ.ศ. 2495 - รับพระราชทานยศพลโท (พระราชทานยศย้อนหลัง)
30 เมษายน พ.ศ. 2495 - แม่ทัพภาคที่ 2 และผู้บัญชาการภาคทหารบกที่ 2 (ขณะนั้นมียศเป็น พลตรี)
16 กันยายน พ.ศ. 2497 - ผู้ช่วยผู้บัญชาการทหารบก
14 มีนาคม พ.ศ. 2499 - รับพระราชทานยศพลเอก 
19 กันยายน พ.ศ. 2500 - อธิบดีกรมตำรวจ 
30 ตุลาคม พ.ศ. 2500 - รับพระราชทานยศพลตำรวจเอก 
7 ธันวาคม พ.ศ. 2500 - นายตำรวจราชสำนักพิเศษ
9 กันยายน พ.ศ. 2502 - ผู้ว่าการการรถไฟแห่งประเทศไทย และยังคงรับตำแหน่งผู้ช่วยผู้บัญชาการทหารบกตามเดิม
โดย จอมพลสฤษดิ์ ธนะรัชต์ นายกรัฐมนตรี ผู้บัญชาการทหารสูงสุด และ ผู้บัญชาการทหารบก ได้มารักษาราชการในตำแหน่งอธิบดีกรมตำรวจอีกตำแหน่งหนึ่ง 
== งานการเมือง ==
วันที่ 2 สิงหาคม 2497 พลเอก ไสว ขณะมียศเป็น พลโท ได้รับการแต่งตั้งให้ดำรงตำแหน่ง รัฐมนตรีช่วยว่าการกระทรวงคมนาคม
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2500 - 80x80px เครื่องราชอิสริยาภรณ์ล้านช้างร่มขาว ชั้นประถมาภรณ์
== อ้างอิง ==
ตำรวจชาวไทย
อธิบดีกรมตำรวจและผู้บัญชาการตำรวจแห่งชาติ
แม่ทัพภาคที่ 2
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว.
ผู้ได้รับเหรียญจักรมาลา
ชาวไทยเชื้อสายลาว
สไวแสนยากร
บุคคลจากโรงเรียนทวีธาภิเศก
ผู้ว่าการรถไฟแห่งประเทศไทย
บุคคลในประวัติศาสตร์กรุงรัตนโกสินทร์
คอมโมดอร์ส (วงดนตรี)

เดอะ คอมโมดอร์ส (ภาษาอังกฤษ : The Commodore) เป็นวงดนตรีสัญชาติอเมริกันแนวฟังก์ กึ่ง โซล และเป็นวงดนตรีที่รุ่งเรืองในยุค 70's สมาชิกของวงในตอนนั้นอยู่ในสถานะนักศึกษา โดยสมาชิกของวงพบปะกับเหล่านักศึกษาที่ Tuskegee Institute (ปัจจุบันคือ มหาวิทยาลัย Tuskegee) จนได้สมาชิกภายในวง  , ต่อมาในปีค.ศ. 1968ได้เซ็นสัญญากับ โมทาวน์เรเคิดส์ ในเดือนกันยายน ค.ศ. 1972 เริ่มเป็นที่ประจักษ์ต่อประชาชนโดยเล่นเปิดคอนเสริ์ตให้กับวง เดอะแจ็กสันไฟฟ์ ขณะทัวร์คอนเสริ์ต
ในช่วงเวลาที่ทางวงมีความประสบสำเร็จมากที่สุดในช่วงปลายยุค 70's และต้นยุค 80's  เมื่อไลโอเนล ริชชี เป็นนักร้องนำวงและเขียนเพลง โดยวงได้มีการติดชาร์จอย่างยิ่งใหญ่เป็นเวลานานเช่น Easy , Three Times A Lady และ Nightshift และแนวเพลงฟังกี้แดนซ์ที่ฮิตติดชาร์จเช่น  Brick House , Fancy Dancer , Lady (You Bring Me Up) , และ Too Hot ta Trot โดยในปีค.ศ. 1986 วงคอมโมดอร์สได้รับรางวัลแกรมมี่ จากเพลง Nightshift
== ประวัติ ==
วงคอมโมดอร์สนั้นเป็นการรวมตัวจากวงสองวง, อันได้แก่ the Mystics and the Jays, แต่พวกเขาก็อยากที่จะเปลี่ยนชื่อกลุ่ม. Togethor, เดิมวงมีสมาชิกที่ประกอบไปด้วย Lionel Richie, Thomas McClary, และ William King จากวง Mystics;
Andre Callahan, Michael Gilbert, และ Milan Williams จากวง Jays. โดยทางวงมีความประสงค์ที่จะเปลี่ยนชื่อใหม่, Walter Orange จึงให้ William King ใช้มือจิ้มลงไปในดิคชั่นนารีแล้วได้คำศัพท์ คอมโมดอร์ส
== อ้างอิง ==
กลุ่มดนตรีแดนซ์สัญชาติอเมริกัน
กลุ่มดนตรีฟังก์สัญชาติอเมริกัน
กลุ่มดนตรีโซลสัญชาติอเมริกัน
ศิลปินสังกัดโมทาวน์เรเคิดส์
ผู้ที่ได้รับรางวัลแกรมมี
กลุ่มดนตรีที่ก่อตั้งในปี พ.ศ. 2511
เกมแอ็กชัน

เกมแอ็กชัน (action game) เป็นประเภทของเกมที่เน้นการท้าทายทางกาย เช่นการประสานสายตากับมือ และปฏิกิริยากับเวลา เกมประเภทนี้จะแบ่งได้เป็นประเภทย่อยอีกมากมาย เช่น เกมต่อสู้ เกมยิงปืน และเกมแพลตฟอร์ม ซึ่งถือว่าเป็นเกมแอ็กชันที่สำคัญที่สุด แม้ว่าเกมแนววางแผนแบบทันที (real-time strategy) ก็ถือว่าเป็นเกมแอ็กชันเช่นกันก็ตาม
ในเกมแอ็กชันเกมหนึ่ง ๆ ผู้เล่นจะได้ควบคุมอวตารของตัวเอก อวตารจะต้องหาทางผ่านด่าน เก็บสิ่งของ หลบหลีกอุปสรรค และต่อสู้กับศัตรูด้วยการโจมตีแบบต่าง ๆ ในตอนจบด่านหรือกลุ่มด่าน ผู้เล่นจะต้องเอาชนะหัวหน้าศัตรูของเกม (boss) ที่มีตัวขนาดใหญ่และท้าทายมากกว่าศัตรูตัวอื่น ๆ การโจมตีของศัตรูและอุปสรรคจะทำให้พลังชีวิตและจำนวนชีวิตของอวตารลดลง และเกมจะจบลงเมื่อจำนวนชีวิตหมดลง หรือบางกรณี ผู้เล่นสามารถชนะเกมได้ด้วยการจบด่านที่มีแบบต่อเนื่อง แต่เกมแอ็กชันจำนวนมากนั้นไม่สามารถจบเกมได้และมีจำนวนด่านไม่จำกัด โดยผู้เล่นจะมีเป้าหมายเดียวคือ เก็บสิ่งของและเอาชนะศัตรูเพื่อทำคะแนนให้ได้มากที่สุด
วิดีโอเกมแอ็กชันผจญภัย
วิดีโอเกมแบ่งตามประเภท
คำศัพท์วิดีโอเกม
แอ็กชัน (ประเภท)
ไฟล์ศูนย์ไบต์

ไฟล์ศูนย์ไบต์ คือไฟล์คอมพิวเตอร์ที่ไม่ได้บรรจุข้อมูลอะไร หมายความว่ามีขนาดของไฟล์เท่ากับศูนย์ไบต์
โปรแกรมประยุกต์ส่วนใหญ่ไม่สามารถโหลดหรือใช้ไฟล์ศูนย์ไบต์ได้ ถึงแม้ว่าไฟล์ไฟล์หนึ่งจะถูกอธิบายว่าเป็นเอกสารจากโปรแกรมประมวลคำที่ไม่มีตัวหนังสือ หรือไฟล์ภาพที่มีมิติกว้างศูนย์ยาวศูนย์ หรือไฟล์เสียงที่มีความยาวศูนย์วินาที ก็ยังมีข้อมูลเมทาดาตาที่ใช้ระบุรูปแบบไฟล์และอธิบายสมบัติพื้นฐานของไฟล์เก็บอยู่ ซึ่งจะทำให้เกิดไฟล์ที่มีขนาดมากกว่าศูนย์ไบต์ ส่วนรูปแบบที่เรียบง่ายมาก ๆ บางรูปแบบไม่ได้ใช้เมทาดาตา เช่นไฟล์ข้อความแอสกี เช่นนี้สามารถมีขนาดเป็นศูนย์ไบต์ได้
ในบางกรณี ไฟล์ศูนย์ไบต์สามารถใช้แสดงสารสนเทศได้อย่างเมทาดาตาของไฟล์ (ตัวอย่างเช่น ชื่อไฟล์ที่แสดงข้อความชี้แจงแก่ผู้ใช้ขณะที่ดูรายการในไดเรกทอรี อาทิ documents-have-been-moved-to-partition-D.txt ฯลฯ) หรือใช้วางในไดเรกทอรีเพื่อทำให้แน่ใจว่าไดเรกทอรีนั้นจะไม่ว่างเปล่า เพราะเครื่องมือบางชนิดเช่นซอฟต์แวร์สำรองข้อมูลและซอฟต์แวร์ควบคุมการแก้ไขปรับปรุง จะละเว้นไดเรกทอรีว่างในการประมวลผล
มีหลายวิธีที่จะสร้างไฟล์ศูนย์ไบต์ขึ้นมาเองได้ ตัวอย่างเช่น การบันทึกเนื้อหาว่างในโปรแกรมแก้ไขข้อความ หรือการใช้โปรแกรมอรรถประโยชน์ที่มีมากับระบบปฏิบัติการ หรือเขียนโปรแกรมให้สร้างไฟล์นั้นขึ้นมา ไฟล์ศูนย์ไบต์อาจเกิดขึ้นได้ขณะที่โปรแกรมสร้างไฟล์ขึ้นมาแต่หยุดทำงาน หรือถูกรบกวนก่อนเขียนข้อมูลเสร็จ เนื่องจากข้อมูลที่จะเขียนนั้นเก็บชั่วคราว (cache) อยู่ในหน่วยความจำและจะถ่ายเท (flush) ลงดิสก์ในภายหลัง โปรแกรมที่ไม่ได้ถ่ายเทข้อมูลลงดิสก์หรือหยุดทำงานกะทันหันอาจส่งผลให้ไฟล์มีขนาดเป็นศูนย์ไบต์ เมื่อไฟล์ศูนย์ไบต์ถูกสร้างขึ้น ระบบไฟล์จะไม่บันทึกเนื้อหาของไฟล์ลงหน่วยเก็บ เพียงแต่จะปรับปรุงตารางดัชนีของมันเท่านั้น
ไฟล์คอมพิวเตอร์
ความไม่มี
ภาคตะวันตกเฉียงเหนือ (เวียดนาม)

ภาคตะวันตกเฉียงเหนือ (Tây Bắc; Northwest) เป็นหนึ่งในภูมิภาคของประเทศเวียดนาม ตั้งอยู่ทางภาคตะวันตกเฉียงเหนือของประเทศซึ่งมีภูมิประเทศเป็นภูเขา ภาคนี้ประกอบด้วยสี่จังหวัดหลักคือ จังหวัดเดี่ยนเบียน, จังหวัดลายเจิว, จังหวัดเซินลา และจังหวัดฮหว่าบิ่ญ ส่วนอีกสองจังหวัดคือ จังหวัดหล่าวกายและจังหวัดเอียนบ๊าย บางครั้งจะได้รับการจัดเป็นส่วนหนึ่งของภาคตะวันออกเฉียงเหนือ ภูมิภาคนี้มีประชากรประมาณสองล้านห้าแสนคน ติดพรมแดนประเทศลาวและประเทศจีนและเป็นหนึ่งในสามทางภูมิศาสตร์ย่อยภูมิภาคตามธรรมชาติของภาคเหนือของเวียดนาม (อีกสองภูมิภาคย่อยเป็นภาคตะวันออกเฉียงเหนือและดินดอนสามเหลี่ยมปากแม่น้ำแดง)
==จังหวัด==
==ดูเพิ่ม==
ภูมิภาคของประเทศเวียดนาม
==แหล่งข้อมูลอื่น==
บทความเกี่ยวกับ ภูมิศาสตร์ ที่ยังไม่สมบูรณ์
ภาคตะวันตกเฉียงเหนือ (เวียดนาม)
ภูมิภาคของประเทศเวียดนาม
ฟัน (วงดนตรี)

ฟัน (, นิยมเขียนเป็น fun.) เป็นวงดนตรีอินดี้ป็อปชาวอเมริกัน ที่ก่อตั้งขึ้นในนครนิวยอร์ก โดย Nate Ruess ซึ่งเป็นนักร้องนำของวงเดอะฟอร์แมต (The Format) กับ Andrew Dost และ Jack Antonoff สมาชิกจากวง Anathallo และ Steel Train ตามลำดับ ฟันได้ออกจำหน่ายผลงานมาแล้ว 2 อัลบั้ม ได้แก่ เอมแอนด์อิกไนต์ ในเดือนสิงหาคม พ.ศ. 2552 และ ซัมไนตส์ ในเดือนกุมภาพันธ์ พ.ศ. 2555
วงเป็นที่รู้จักกันอย่างแพร่หลายด้วยสามซิงเกิลฮิต ได้แก่ เพลงที่ชนะรางวัลแกรมมี "วีอาร์ยัง" (ร่วมกับ Janelle Monáe) "ซัมไนตส์" และ "แคร์รีออน" โดยเพลง "วีอาร์ยัง" ได้เข้าสู่อันดับหนึ่งในชาร์ตบิลบอร์ดฮอต 100 และชาร์ตเพลงดิจิตอลของประเทศสหรัฐอเมริกา และยังติดอันดับหนึ่งในชาร์ตสหราชอาณาจักรอีกด้วย เพลง "ซัมไนตส์" ได้ออกจำหน่ายเป็นซิงเกิลที่สองของอัลบั้มในเดือนมิถุนายน พ.ศ. 2555 โดยติดอันดับสามในชาร์ตบิลบอร์ดฮอต 100 และเป็นเพลงที่สองของวงที่ติดซิงเกิล 10 อันดับแรก ตลอดจนเป็นเพลงที่สองของวงที่ได้รับการรับรองในระดับทองคำขาวในประเทศสหรัฐอเมริกา
ในวันที่ 10 กุมภาพันธ์ พ.ศ. 2556 ฟันได้ชนะรางวัลแกรมมี สาขาศิลปินหน้าใหม่ยอดเยี่ยม และได้รับรางวัลแกรมมี สาขาเพลงแห่งปี ในผลงานเพลง "วีอาร์ยัง" นอกจากนี้ ฟันได้เสนอชื่อเข้าชิงในอีกสี่รางวัล ได้แก่ สาขาการบันทึกเสียงแห่งปี และสาขาการแสดงเพลงป็อปของศิลปินคู่หรือกลุ่มศิลปินยอดเยี่ยม (ทั้งในเพลง "วีอาร์ยัง") พร้อมด้วยรางวัลอัลบั้มเพลงแห่งปี และเสียงร้องอัลบั้มเพลงป็อปยอดเยี่ยม (ทั้งในอัลบั้ม ซัมไนตส์)
== รายชื่อสมาชิกในวง ==
== ผลงาน ==
Aim and Ignite (2009)
Some Nights (2012)
== รางวัล ==
วงฟันเป็นผู้ชนะรางวัลแกรมมี 2 รางวัล, รางวัล Teen Choice 2 รางวัล, และรางวัล Billboard Music 1 รางวัล
ในปี พ.ศ. 2553 วงฟันได้ชนะรางวัล Independent Music Awards สาขาเพลงป็อป/ร็อกยอดเยี่ยม ในผลงานเพลง "All the Pretty Girls"
== อ้างอิง ==
== แหล่งข้อมูลอื่น ==
Alter the Press Interview
March 18, 2012 NPR story and interview by Guy Raz
ฟัน (วงดนตรี)
กลุ่มดนตรีอินดี้ร็อกสัญชาติอเมริกัน
ผู้ที่ได้รับรางวัลแกรมมี
กลุ่มดนตรีที่ก่อตั้งในปี พ.ศ. 2551
วงกลุ่มสามสัญชาติอเมริกัน
กลุ่มดนตรีจากนครนิวยอร์ก
ภาคตะวันออกเฉียงเหนือ (เวียดนาม)

ภาคตะวันออกเฉียงเหนือ (Đông Bắc; Northeast) เป็นภูมิภาคทางตอนเหนือของดินดอนสามเหลี่ยมปากแม่น้ำแดงในประเทศเวียดนาม ที่เรียกว่า "ภาคตะวันออกเฉียงเหนือ" นั้นก็เพื่อให้แตกต่างจากภาคตะวันตกเฉียงเหนือ แต่ความจริงภูมิภาคนี้ตั้งอยู่ทางตอนเหนือรวมทั้งตะวันออกเฉียงเหนือของฮานอย กินพื้นที่กว้างขวางกว่าเหวียตบั๊ก (ภาคเหนือ) ภาคตะวันออกเฉียงเหนือเป็นหนึ่งในสามภูมิภาคทางตอนเหนือของเวียดนาม (อีกสองภูมิภาคคือภาคตะวันตกเฉียงเหนือและดินดอนสามเหลี่ยมปากแม่น้ำแดง) บางครั้ง "ภาคตะวันออกเฉียงเหนือ" ก็นับรวมดินดอนสามเหลี่ยมปากแม่น้ำแดงด้วย
==ภูมิศาสตร์==
===สถานที่ตั้ง===
ภาคตะวันออกเฉียงเหนือครอบคลุมจังหวัดต่าง ๆ ทางทิศตะวันออกเฉียงเหนือของฮานอย ใกล้ชายแดนประเทศจีน มีประชากรประมาณสิบล้านคน
===ภูมิศาสตร์===
==จังหวัด==
สองจังหวัด หล่าวกายและเอียนบ๊าย มักจะถือเป็นส่วนหนึ่งของภาคตะวันตกเฉียงเหนือ
==ดูเพิ่ม==
==แหล่งข้อมูลอื่น==
Travel Guide of northeastern Vietnam
บทความเกี่ยวกับ ภูมิศาสตร์ ที่ยังไม่สมบูรณ์
ภาคตะวันออกเฉียงเหนือ (เวียดนาม)
ภูมิภาคของประเทศเวียดนาม
มะเดื่อฟาโรห์

มะเดื่อฟาโรห์ หรือ มะเดื่อไซคามอร์   เป็นพืชในวงศ์ Moraceae เป็นไม้ยืนต้นขนาดใหญ่ ผลรับประทานได้ ชาวอียิปต์นิยมนำไปหมักทำสุรา ผลเป็นอาหารสัตว์หลายชนิด ยางใช้รักษาหูด เนื้อไม้เบา ไม่ผุพังเมื่อแช่น้ำ นิยมใช้ทำกังหันวิดน้ำ กรุขอบบ่อบาดาล ใช้สร้างสุสาน เฟอร์นิเจอร์ ประตู และใช้ทำขื่อในโบสถ์วิหารและสุเหร่า ผลมีความหวานใช้ปรุงรสหวานในอาหารได้
== อ้างอิง  ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 382 – 385
สกุลโพ
พืชที่รับประทานได้
พืชที่ใช้ทำของใช้
สมุนไพร
ซองส์ฟรอมดิอันเดอร์กราวด์

ซองส์ฟรอมดิอันเดอร์กราวด์  เป็นอีพีชุดที่สองที่ออกจำหน่ายโดยวงดนตรีร็อกชาวอเมริกัน ลิงคินพาร์ก ประกอบด้วยเพลงที่ผ่านมาที่ไม่ได้ออกจำหน่ายโดยลิงคินพาร์ก โดยจะออกจำหน่ายผ่านลิงคินพาร์กอันเดอร์กราวด์ ตลอดจนแทร็กบันทึกการแสดงสดที่ไม่ได้ออกเผยแพร่ของโปรเจกต์เรโวลูชัน
== รายชื่อเพลง ==
== ชาร์ต ==
{|class="wikitable sortable plainrowheaders" style="text-align:center;"
|-
!ชาร์ต (2008)
!อันดับสูงสุด
|-
!scope="row"|U.S. Billboard 200
| style="text-align:center;"| 96
|-
!scope="row"|Czech Albums Chart
| style="text-align:center;"| 56
|-
!scope="row"|Swiss Music Charts
| style="text-align:center;"| 10
|-
!scope="row"|German Albums Chart
| style="text-align:center;"| 42
|-
!scope="row"|Japanese Albums Chart
| style="text-align:center;"| 9
|-
|}
== ดูเพิ่ม ==
รายชื่อผลงานของลิงคินพาร์ก
== อ้างอิง ==
อัลบั้มเพลงของลิงคินพาร์ก
โจรปล้นใจ

โจรปล้นใจ เป็นละครโทรทัศน์ไทยแนว โรแมนติก-ดราม่า นำแสดงโดย ศรราม เทพพิทักษ์, มนัสนันท์ พันเลิศวงศ์สกุล และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 15 กรกฎาคม พ.ศ. 2546-19 สิงหาคม พ.ศ. 2546 ทุกวันจันทร์-อังคาร เวลา 20.20 - 22.20 น. ทางสถานีโทรทัศน์สีกองทัพบกช่อง 7 ผลิตโดย บริษัท เรด ดราม่า จำกัด จากบทประพันธ์ของ นภัสสร วรรณกร บทโทรทัศน์โดย ทองเอก กำกับการแสดงโดย นพดล มงคลพันธ์
== รายชื่อนักแสดงนำ ==
ศรราม เทพพิทักษ์ รับบทเป็น ภูริพัต วงศ์วรัณย์ (ภู) และ เสือพัต
มนัสนันท์ พันเลิศวงศ์สกุล รับบทเป็น มธุมาส (มาส)
กรรชัย กำเนิดพลอย รับบทเป็น ทินกร
เจฟฟรี่ เบญจกุล รับบทเป็น พีรพล วงศ์วรัณย์ (พี)
สุวัจนี ไชยมุสิก รับบทเป็น ชลิดา (ดา)
สุนทรี ใหม่ละออ รับบทเป็น จารวี (จา)
ชุติมา เอเวอรี่ รับบทเป็น ลีน่า
อนุสรณ์ เดชะปัญญา รับบทเป็น ภาคิน วงศ์วรัณย์
สุพรรษา เนื่องภิรมย์ รับบทเป็น คุณหญิงกมลา วงศ์วรัณย์
สุดารัตน์ เดชากุล รับบทเป็น คุณหญิงชลลดา
ค่อม ชวนชื่น รับบทเป็น เข้ม
วิยะดา อุมารินทร์
น้ำเงิน บุญหนัก รับบทเป็น นมสาย
=== นักแสดงรับเชิญ ===
วาสนา สิทธิเวช รับบทเป็น แม่เลี้ยงพิมพร
สมเจตน์ สะอาด
ตูมตาม เชิญยิ้ม
ด.ญ.ณัฐนิชา เชิดชูบุพการี รับบทเป็น มัทนา (มัท)
== เพลงประกอบละคร ==
เพลง ที่หนึ่งไม่ไหว - ขับร้องโดย จิตรกร บุญสอน (ฟลุค วง ไอ..น้ำ)
เพลง เธอไม่มีหัวใจ - ขับร้องโดย วรชาต์ เล็กวิจิตรธาดา (บีน วง พิ้งค์)
==อ้างอิง==
ละครโทรทัศน์ไทย
ยีซุนชิน ขุนพลคลื่นคำราม

ยีซุนชิน ขุนพลคลื่นคำราม (; The Admiral: Roaring Currents, Roaring Currents) ภาพยนตร์สัญชาติเกาหลีใต้ ออกฉายในปี ค.ศ. 2014
==เรื่องย่อ==
สร้างจากเหตุการณ์จริงในประวัติศาสตร์ของเกาหลีใต้ที่ถูกจารึกไว้ เมื่อวันที่ 26 ตุลาคม ปี ค.ศ. 1597 พลเรือเอก ยีซุนชิน นำกองทัพเรือโชซอนที่มีเพียงแค่ 13 ลำ สามารคถเอาชนะ พลเรือเอกโทโดะ และกองทัพเรือญี่ปุ่นที่มีแสนยานุภาพกว่า 300 ลำ ด้วยการอ่านทิศทางลม จนกลายเป็นกลยุทธ์ที่ใช้เพื่อศึกษาถึงปัจจุบัน
==นักแสดง==
ชอย มิน-ซิก...ยีซุนชิน
ลี จุง-ฮุน
ริว ชง-ยอน...คุรุชิมะ มิชิฟุซะ
==ความสำเร็จ==
The Admiral: Roaring Currents หรือ Roaring Currents เป็นภาพยนตร์สงครามอิงประวัติศาสตร์จากเหตุการณ์จริงในประวัติศาสตร์ ที่เกิดขึ้นเมื่อปี ค.ศ. 1597  ในเหตุการณ์ยุทธนาวีที่ช่องแคบมลองยอง ที่ ยีซุนชิน แม่ทัพเรือฝ่ายเกาหลีใช้กองเรือหุ้มเกราะที่มีเพียง 13 ลำ เอาชนะกองเรือของญี่ปุ่นไปได้อย่างเด็ดขาด จนเป็นที่เลื่องลือ ซึ่งเป็นเหตุการณ์ส่วนหนึ่งของการบุกครองเกาหลีของญี่ปุ่น
เมื่อเข้าฉายเพียง 12 วันก็สร้างปรากฏการณ์ เป็นภาพยนตร์เกาหลีใต้ที่ทำยอดขายตั๋วเข้าชมได้มากถึง 10 ล้านใบ เฉพาะการเข้าฉายวันแรกก็สามารถทำยอดขายตั๋วได้ถึง 683,000 ใบ ด้วยรายได้  4,710 ล้านวอน และทำให้กลายเป็นภาพยนตร์เกาหลีใต้ที่ทำรายได้ในวันแรกสูงสุดตลอดกาล ลบสถิติเก่าที่เพิ่งเกิดขึ้นเมื่อไม่กี่สัปดาห์ก่อนของภาพยนตร์แอ็กชั่นเรื่อง   Age of the Rampant ที่ทำรายได้ไป 4,090 ล้านวอน จากตั๋ว 551,000 ใบลงได้อย่างสิ้นเชิง
และหลังจากเข้าฉายมาได้ 18 วัน ก็ทำรายได้เป็นภาพยนตร์เกาหลีใต้เรื่องแรกที่ทำรายได้เกิน 100 ล้านดอลลาร์สหรัฐ ด้วย 13.62 ล้านใบแล้ว และถือว่าเป็นการทำลายสถิติภาพยนตร์ที่มีผู้ชมมากที่สุดในเกาหลีใต้ของ Avatar ภาพยนตร์ไซไฟแฟนตาซีสัญชาติอเมริกัน ที่ทำยอดเอาไว้ 13.61 ล้านใบ จากการฉายถึง 4 เดือนเต็ม
==อ้างอิง==
==แหล่งข้อมูลอื่น==
ภาพยนตร์เกาหลีใต้ภาพยนตร์ที่ถ่ายทำในประเทศเกาหลีใต้ภาพยนตร์ภาษาเกาหลีภาพยนตร์ภาษาญี่ปุ่นภาพยนตร์ที่ออกฉายในปี พ.ศ. 2557
ภาพยนตร์อิงประวัติศาสตร์
ภาพยนตร์สงครามที่สร้างจากเหตุการณ์จริง
คลองบางจาก (เขตภาษีเจริญ)

คลองบางจาก เป็นคลองสายหนึ่งในฝั่งธนบุรี โดยแยกจากคลองบางกอกใหญ่ฝั่งซ้ายที่เขตภาษีเจริญ ไหลผ่านถนนราชพฤกษ์ ถนนพุทธมณฑลสาย 1 ตัดกับคลองพระยาราชมนตรี เข้าสู่พื้นที่เขตบางแค จากนั้นไหลผ่านถนนกาญจนาภิเษก และถนนพุทธมณฑลสาย 2 ก่อนไปบรรจบคลองทวีวัฒนาที่เขตหนองแขม คลองบางจากมีความยาว 12 กิโลเมตร
คลองบางจากเป็นคลองโบราณ ปรากฏอยู่ใน กำสรวลสมุทร วรรณกรรมสมัยอยุธยาตอนต้น ความว่า
สุนทรภู่เคยเดินทางผ่านย่านบางจาก ดังปรากฏใน นิราศพระบาท ความว่า "…ถึงคลองขวางบางจากยิ่งตรมจิต ใครช่างคิดชื่อบางไว้กางกั้น ว่าชื่อจากแล้วไม่รักรู้จักกัน พิเคราะห์ครันหรือมาพ้องกับคลองบาง ทั้งจากที่จากคลองเป็นสองข้อ ยังจากกอนั้นก็ขึ้นในคลองขวาง…"
คลองบางจากมีวัดโบราณตั้งเรียงราย คือ วัดกำแพงบางจาก และวัดยาง (บางจาก)
==อ้างอิง==
บางจาก
โบราณสถานในกรุงเทพมหานคร
สุลต่านสุไลยมาน ชาห์ที่ 2

สุลต่านสุไลยมาน ชาห์ที่ 2 ทรงเป็นสุลต่านองค์ที่ 12 แห่งรัฐเกอดะฮ์ พระองค์ครองราชย์ระหว่าง ค.ศ. 1602-1625 โดยขึ้นครองราชย์ต่อจากสุลต่านมุสซาฟาร์ ชาห์ที่ 2 แห่งเกอดะฮ์
สุลต่านรัฐเกอดะฮ์
การสังหารหมู่ที่กะล่าโก้น

การสังหารหมู่ที่กะล่าโก้น (Kalagong massacre) เกิดขึ้นเมื่อ 7 กรกฎาคม พ.ศ. 2488 ที่กะล่าโก้น ประเทศพม่า โดยทหารญี่ปุ่นที่ได้รับคำสั่งจากนายพลเซเอ ยามาโมโตะ ให้เข้ามากวาดล้างกองโจรตามที่มีข่าวว่ามีทหารอังกฤษโดดร่มเข้ามา ทหารญี่ปุ่นได้เข้าปิดล้อมหมู่บ้าน ผู้หญิงและเด็กถูกข่มขืน แต่ไม่ได้ข่าวคราวเกี่ยวกับทหารที่ลอบเข้ามา ทหารญี่ปุ่นจึงฆ่าหมดทั้งหมู่บ้าน คาดว่ามีคนตายประมาณ 600 ถึง 1,000 คน
ชาวญี่ปุ่นกลุ่มนั้นลักพาตัวผู้รอดชีวิตหญิง 10 คนที่ยอมทำหน้าที่เป็น "สายลับ" แม้ว่าจะมีคนเชื่อว่าพวกเธอถูกใช้เป็นนางบำเรอ โดยมีสองคนที่หลบหนีได้ ส่วนที่เหลือหายตัวไป
==อ้างอิง==
===ข้อมูล===
Raymond Lamont-Brown, 1998, Kempeitai: Japan's Dreaded Military Police, Sutton Publishing, Phoenix Mill, England. .
Christine Sherman, 2001, War Crimes: Japan's World War II Atrocities, Turner Publishing Company. .
==แหล่งข้อมูลอื่น==
Burma Star Association  The Massacre of Kalagon Village
IMTFE: Judgement (English Translation)  Chapter VIII: Conventional War Crimes (Atrocities)
ประวัติศาสตร์พม่า
สงครามโลกครั้งที่สอง
การสังหารหมู่ในสงครามโลกครั้งที่สอง
การสังหารหมู่ในประเทศพม่า
การสังหารหมู่ที่ก่อการโดยญี่ปุ่น